[287B] ཨཱརྱ་ཙཽ་རི་བི་དཧྭ་ནས་
ན་ནཱ་མ་དྷཱ་ར་ཎི། བོད་སྐད་དུ། འཕགས་པ་མི་རྒོད་རྣམ་པར་འཇོམས་པ་ཞེས་བྱ་བའི་གཟུངས། སངས་རྒྱས་དང། བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ། །འདི་
སྐད་བདག་གིས་ཐོས་པ་དུས་གཅིག་ན། བཅོམ་ལྡན་འདས་ཞང་འབྲིང་པ་ཚེ་དང་ལྡན་པ་ཀུན་དགའ་བོ་དང་ཐབས་ཅིག་ཏུ་ལུས་འཕགས་རི་ལ་གཤེགས་པའི་ཚེ་ཚེ་དང་ལྡན་པ་ཀུན་

[288A]༄༅། །དགའ་བོས་མི་རྒོད་ཕལ་པོ་ཆེ་ཞིག་རྒྱང་མ་ནས་མཐོང་ངོ། །མཐོང་ནས་ཀྱང་སྐྲག་སྟེ་སྤུ་ཟིང་ཞེས་བྱེད་ན། བཅོམ་ལྡན་འདས་ལ་འདི་སྐད་ཅེས་གསོལ་
ཏེ༑ ༑བཅོམ་ལྡན་འདས། མི་རྒོད་དག་ཅིག་གོ། བདེ་བར་གཤེགས་པ། མི་རྒོད་དག་ཅིག་གོ་བཅོམ་ལྡན་འདས་ཀྱིས་བཀའ་སྩལ་པ། ཀུན་དགའ་བོ་།ཁྱོད་མི་རྒོད་རྣམས་
ཀྱིས་འཇིགས་སམ། གསོལ་བ། བཅོམ་ལྡན་འདས། འཇིགས་ལགས་སོ། །བདེ་བར་གཤེགས་པ། འཇིགས་ལགས་སོ། །བཅོམ་ལྡན་འདས་ཀྱིས་བཀའ་སྩལ་བ། ཀུན་དགའ་
བོ། མི་རྒོད་རྣམས་ཀྱིས་མ་འཇིགས་ཤིག་དེ་ནས་བཅོམ་ལྡན་འདས་ཀྱིས་དེའི་ཚེ་གཏི་མུག་ཆེན་པོའི་ཚོགས་རབ་ཏུ་གཞོམ་པ་འདི་བཀའ་སྩལ་ཏོ། །ཏདྱ་ཐཱ། ཨ་ནུ་ལོ་མེ་
པྲ་ཏི་ལོ་མེ། ཨ་ནུ་ལོ་མ། པྲ་ཏི་ལོ་མ། ཨ་ཏི་ཀེ་པྲ་ཏཾ་ཀེ་པཾ་ཀེ། ཨ་ཏི་པཾཀེ། གཽ་རི། གཽ་རི། གནྡྷ་རི། ཙཎྜ་ལཱི། མ་ཏཾ་གི། པུཀྐ་སི། རི་མི་རི་མི། རི་དཧི། མ་ཙེ་བིཥྚ་ཏི་ཙེ་ར་པྲ་དནྟུ་
བིསྠ་ཧནྟུ། བྷ་མནྟུ། མཱ་མི་ཡནྟུ། ཡ་བད་གྲིནྠི་ན་མུཉྩ་མི་སཱཧཱ། ཀུན་དགའ་བོ། ངས་དཔག་ཚད་བཅུ་ཚུན་ཆད་ཀུན་ཏུ་སྲུང་བ་དང། མི་རྒོད་ཐམས་ཅད་དང། རི་སུལ་གྱི་གྲོང་
ཁྱེར་གྱི་མི་ཐམས་ཅད་དང། གསེབ་ལམ་སྲུང་བ་ཐམས་ཅད་དང་གནོད་པར་སེམས་པ་ཐམས་ཅད་ཀྱི་རྐང་པ་བཅིངས་པར་བྱས་སོ་།རྨུགས་པར་བྱས་སོ། །རེངས་པར་

[288B] །ཇི་ལྟར་རྫ་མཁན་གྱི་འཁོར་ལོ་བསྐོར་བའམ། ཇི་ལྟར་རྫ་མཁན་གྱི་འཁོར་ལོ་ཡོངས་སུ་བསྐོར་བ་ལྟར་མི་རྒོད་རྣམས་འདར་བར་གྱུར་ཅིག་རེངས་པར་གྱུར་ཅིག་མགོ་རྨོངས་
པར་གྱུར་ཅིག་མདུད་པ་མ་གྲོལ་བའི་བར་དུ་མཆི་བར་མ་གྱུར་ཅིག་།བཅོམ་ལྡན་འདས་ཀྱིས་དེ་སྐད་ཅེས་བཀའ་སྩལ་ནས་ཚེ་དང་ལྡན་པ་ཀུན་དགའ་བོ་ཡི་རངས་ཏེ་བཅོམ་ལྡན་འདས་
ཀྱིས་གསུངས་པ་ལ་མངོན་པར་བསྟོད་དོ། །ཆོ་ག་ནི་ཤིང་ཀུན་དང་བོང་བུའི་སྤུ་བྲེགས་ཏེ། བུ་མོ་གཙང་མས་བཀལ་བའི་སྲད་བུ་ལ་ལན་ཉི་ཤུ་རྩ་གཅིག་བཟླས་བརྗོད་བྱའོ། །ཡང་ན་
གོས་ཀྱི་མཐའ་མ་ལ་མདུད་པ་བོར་ཏེ་བདེ་བར་ཕྱིན་ནས་དགྲོལ་བར་བྱའོ། །འདི་ནི་གྲུབ་པའོ། །འཕགས་པ་མི་རྒོད་རྣམ་པར་འཇོམས་པ་ཞེས་བྱ་བའི་གཟུངས་རྫོགས་སོ།། །།